**ИНЖЕЊЕРСКА КОМОРА СРБИЈЕ**

Број: 01-2520/1.

Датум: 26.12.2019. год.

Булевар војводе Мишића 37

Б е о г р а д

На основу члана 39. став 1. тачка 38. Статута Инжењерске коморе Србије („Службени гласник РС“, бр. 36/19, и члана 26. став 3. Пословника о раду Управног одбора Инжењерске коморе Србије број 1763/1-4 од 30.09.2019. године, Управни одбор Инжењерске коморе Србије је електронским путем, дана 26.12.2019. године, донео

**ОДЛУКУ О ИЗМЕНАМА И ДОПУНАМ ПОСЛОВНИКА**

**О РАДУ УПРАВНОГ ОДБОРА ИНЖЕЊЕРСКЕ КОМОРЕ СРБИЈЕ**

**Члан 1.**

У чл. 14 Пословника о раду Управног одбора Инжењерске коморе Србије бр. 1763/1-4 од 30.9.2019. године мења се ст. 2 који сада гласи:

„Редовне седнице Управног одбора одржавају ce по потреби, најмање једном месечно, а могу бити одржане и без непосредног присуства чланова Управног одбора електронским путем.“

**Члан 2.**

У чл. 15 Пословника о раду Управног одбора Инжењерске коморе Србије након ст. 4 додају се ст. 5 и 6, који гласе:

„Када се редовне седнице одржавају електронским путем позив за седницу, записник са претходне седнице и материјал за сваку тачку предложеног дневног реда, са предлогом одлука, се доставља свим лицима из чл. 3 и 4 овог члана електронским путем.

Када се редовне седнице одржавају електронским путем чл. 15-26 се сходно примењују у мери у којој је то применљиво имајући у виду начин одржавања седнице.“

**Члан 3.**

У чл. 26 Пословника о раду Управног одбора Инжењерске коморе Србије ст. 3 мења се, тако да сада гласи:

„Управни одбор може одлуке из своје надлежности донети и електронским путем. Чланови Управног одбора по добијању предлога одлуке су дужни да се за исти изјасне у року од 24 часа.“

Став 4 члана 26 се брише.

**Члан 4.**

Ова одлука ступа на снагу даном доношења.

**ПРЕДСЕДНИК УПРАВНОГ ОДБОРА**

**ИНЖЕЊЕРСКЕ КОМОРЕ СРБИЈЕ**

Мр Зоран Илић, дипл.инж.маш, с.р.